**Referat møde i ANIS’ Myndighedsudvalg**

**5. april 2017**

Sted: S20

**Dagsorden**

1. Godkendelse af dagsorden
2. Meddelelser
3. Siden sidst: status akutopgaver (Anne) og bilag 2-opgaver (Hanne)
4. Opsamling MBU’s strategi.
5. Kvalitetssikring. Endelig version af retningslinjer for kvalitetssikring fra ST (vedlagt som bilag). Hvordan implementerer MBU det i ANIS?
6. Afrapportering af 2016
7. Evaluering af processen rulning 2017 diskuteres med DCA-repræsentant. Hvordan sikres bedre proces og tidligere underskrivning 2018?
8. Punkter til ST’s myndighedsudvalg fx rekruttering. Hvad ønsker vi?
9. Punkter til næste ordinære møde
10. Evt.

Tilstede: Klaus Horsted (KH), Hanne Damgaard Poulsen (HDP), Mette Herskin (MSH), Lene Munksgaard (LMU) og Anne Braad Kudahl (ABK – referent)

Ad 1)

Godkendt

Ad 2)

Procedurer for bestilling af arbejdsprogramopgaver synes ikke helt afklaret hos bestillerne. I en bestilling var der uklarhed om projektnummer. Vi bruger nummereringen fra arbejdsprogrammet.

Der afholdes dialogmøde med FVST’s kontor for dyrevelfærd i Foulum d. 16. juni. Talerne er inviteret, der mangler få detaljer i programmet, men den generelle del vil ligge om formiddagen. Datoen bør fastsættes endnu tidligere fremover (blev fastsat i januar 2017), og bør ligge først i juni, så det ikke kolliderer med specialeeksaminer.

Ad 3)

Akutopgaver: Risikovurdering af søstjerne og muslinger som foder.

Bilag 2: Mange opgaver i forventningsafstemning på forskellig niveau. Mange er bestilt. Andre er i proces. Nogle opgaver er kørt ind i ØR1. En enkelt opgave er udskudt til næste år. Ved næste møde gøres status på hvor mange der er bestilt. FVST fremmer at opgaverne bestilles tidligere på året. Fjerkræopgaver bliver stadigt mere forsinket grundet fugleinfluenza, og der er løbende kontakt om projektforløbene, hvoraf nogle ændres lidt undervejs som følge af forsinkelserne.

Ad 4)

MBU’s handleplan er opdateret og sendt videre til Henrik Callesen.

Ad 5)

En arbejdsgruppe i ST’s myndighedsudvalg udarbejder retningslinjer for kvalitetssikring af myndighedsrådgivningen ved ST. Disse er tæt på en være klar og skal præsenteres på dekanatsmøde i slutningen af uge 14. Implementeringen skal være ens på tværs af ST. Den ny procedure for kvalitetssikring skal præsenteres på et ANIS møde, gerne med deltagelse af prodekan Kurt Nielsen. Retningslinjerne skal desuden lægges på ANIS’ hjemmeside, og sendes med ud til alle tovholdere på myndighedsopgaver sammen med bestillingen.

Ad 6)

Afrapporteringen af 2016 er afsluttet for ANIS’s del. Den samlede rapport forventes at blive afsendt til dekanatet på fredag d. 7.4.

Ad 7)

Klaus Horsted orienterede om processen. Ydelsesaftalerne styres via chefgrupperne. I den chefgruppe, der har tilknytning til Husdyraftalen, er DCA repræsenteret af Niels Halberg og Klaus Lønne Ingvartsen. Teknikermøder, som vi tidligere kendte, har indtil videre ikke været en del af den nye rulningsproces. DCA arbejder på et nyt IT-system til sagshåndtering af opgaver med relation til myndighedsaftalen. Af hensyn til økonomi og allokering vil det være godt at få forventningsafstemningerne på plads tidligere i processen. En fælles sagsmappe eller en struktur omkring forventningsafstemning er ønskelig. AU medarbejdere kan selv i højere grad være med til at starte opgaverne op, så man tidligere kan få overblikket over opgaverne og økonomien. Indledende forventningsafstemning mellem rekvirenter og AU-medarbejdere bør igangsættes så hurtigt som muligt for at få overblik over økonomi og bemanding. Forberedelse af rulningen af kontrakten for 2018, herunder afklaring af opgaverne skal også i gang hurtigst muligt.

Ad 8)

Rekruttering og meritering – emnet var foreslået som kommende fokusemne i ST’s myndighedsudvalg, men det er uklart, hvornår emnet tages op i udvalget. Både ANIS’s MBU og flere andre institutter mener, at der er et massivt behov for fokus på rekrutteringen og vil arbejde for at få emnet taget op i ST-udvalget.

Ad 9)

Emner til næste møde: Gennemgang af kvalitetssikringspapiret fra ST; Planlægning af infomøde om kvalitetssikring (opstart pr e-mail-planlægning); Nyt om procesform 2018; Forberedelse til dialog- møde m FVST d. 16. juni; Status arbejdsprogram; Nyt fra DCA

Næste møde: 15. maj kl. 13.00-14.30

Ad 10)

Evt. - Intet